ΑΠΟΦΑΣΕΙΣ
Αριθμ.  80003
Έγκριση Κανονισμού Κέντρου Επιμόρφωσης
και Διά Βίου Μάθησης (Κ.Ε.ΔΙ.ΒΙ.Μ.) Χαροκοπείου Πανεπιστημίου.
Η ΣΥΓΚΛΗΤΟΣ
ΤΟΥ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ
(Συν. 360/17.04.2019)
Έχοντας υπόψη:
1. Την υπ’ αριθμ. 4317/Ζ1/14.01.2016 διαπιστωτική
πράξη της Αναπληρώτριας Υπουργού Παιδείας, Έρευνας
και Θρησκευμάτων περί διορισμού της Μαρίας Νικολαΐδη, Καθηγήτριας του Τμήματος Πληροφορικής και Τηλε-
ματικής της Σχολής Ψηφιακής Τεχνολογίας, ως Πρύτανη
του Χαροκοπείου Πανεπιστημίου, με πλήρη θητεία, από
την έκδοση της ανωτέρω διαπιστωτικής πράξης.
2. Τις διατάξεις του άρθρου 13, παρ. 2, περ. ιστ και
του άρθρου 48 του ν. 4485/2017 (Α' 114), όπως ισχύουν.
3. Τις διατάξεις του ν. 3861/2010 (Α' 112), όπως ισχύει.
4. Την υπ’ αριθμ. 48585/Ζ1/23.03.2018 (Β' 1140) απόφαση του Υπουργού Παιδείας, Έρευνας και Θρησκευ-
μάτων «Ίδρυση Κέντρου Επιμόρφωσης και Διά Βίου
Μάθησης στο Χαροκόπειο Πανεπιστήμιο» (διόρθωση
σφάλματος ΦΕΚ 1896/25.05.2018/τ.Β').
5. Την απόφαση της Συγκλήτου του Χαροκοπείου
Πανεπιστημίου περί συγκρότησης του Συμβουλίου του
Κέντρου Επιμόρφωσης και Διά Βίου Μάθησης (αρ. συν.
337/26.07.2018).
6. Τη γνώμη του Συμβουλίου του Κέντρου Επιμόρφωσης και Διά Βίου Μάθησης προς τη Σύγκλητο για τον
Κανονισμό του Κέντρου (αρ. συν. 1/23.02.2019).
7. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
εγκρίνεται:
Ο Κανονισμός του Κέντρου Επιμόρφωσης και Διά Βίου
Μάθησης (Κ.Ε.ΔΙ.ΒΙ.Μ.) του Χαροκοπείου Πανεπιστημίου
ως ακολούθως:
ΚΑΝΟΝΙΣΜΟΣ ΚΕΝΤΡΟΥ ΕΠΙΜΟΡΦΩΣΗΣ
ΚΑΙ ΔΙΑ ΒΙΟΥ ΜΑΘΗΣΗΣ (Κ.Ε.ΔΙ.ΒΙ.Μ.)
ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ
Το Χαροκόπειο Πανεπιστήμιο, στο πλαίσιο της ενίσχυσης της διά βίου εκπαίδευσης και επιμόρφωσης ενη-
λίκων και προκειμένου να συνεισφέρει στις αυξημένες
ανάγκες της σύγχρονης κοινωνίας για επιμόρφωση, κατάρτιση και εξειδίκευση ίδρυσε το Κέντρο Επιμόρφω-
σης και Διά Βίου Μάθησης (Κ.Ε.ΔΙ.ΒΙ.Μ.) Χαροκοπείου
Πανεπιστημίου (ΦΕΚ 1140/Β΄/28.03.201 8) με σκοπό την
ανάπτυξη και λειτουργία οργανωμένων προγραμμάτων
επιμόρφωσης, συνεχιζόμενης εκπαίδευσης, κατάρτισης
και εν γένει διά βίου μάθησης, σε ποικίλα επιστημονικά
πεδία αιχμής, σύμφωνα με την κείμενη νομοθεσία.
Άρθρο 1
Γενικοί κανόνες λειτουργίας του Κ.Ε.ΔΙ.ΒΙ.Μ.
Χαροκοπείου Πανεπιστημίου
Το Κ.Ε.ΔΙ.ΒΙ.Μ. λειτουργεί σύμφωνα με το ν. 4485/2017
και το ΦΕΚ ίδρυσης 1140/Β΄/28.03.201 8, καθώς και τον
παρόντα Κανονισμό. Ειδικότερα, το Κ.Ε.ΔΙ.ΒΙ.Μ:
- Αποτελεί τον φορέα μέσω του οποίου το Χαροκόπειο Πανεπιστήμιο προσφέρει προγράμματα μη τυπικής
και άτυπης εκπαίδευσης και κατάρτισης, και ευρύτερα
εκπαίδευση όλων των μορφών, εκτός του τυπικού εκπαιδευτικού συστήματος, καθώς και πιστοποίηση προ-
σόντων των εκροών της μη τυπικής και άτυπης εκπαίδευσης και κατάρτισης.
- Ελέγχεται από τη Σύγκλητο του Χαροκοπείου Πανεπιστημίου, τα όργανα εσωτερικού ελέγχου του Κ.Ε.ΔΙ.
ΒΙ.Μ., το Υπουργείο Παιδείας, Έρευνας και Θρησκευμάτων (ΥΠ.Π.Ε.Θ.) και τυχόν φορείς χρηματοδότησης των
επιμορφωτικών προγραμμάτων και σεμιναρίων τα οποία
εκτελεί. Η Σύγκλητος εγκρίνει τον Κανονισμό Σπουδών,
τον ετήσιο οικονομικό προϋπολογισμό και απολογισμό
του Κέντρου και καταρτίζει τον τετραετή αναπτυξιακό
προγραμματισμό του.
- Λειτουργεί με πλήρη διαφάνεια, η οποία περιορίζεται
μόνο από τις ρυθμίσεις περί προσωπικών δεδομένων
και σύμφωνα με τους κανόνες πολιτικής μη διακρίσεων.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
27 Ιουνίου 2019
ΤΕΥΧΟΣ  ΔΕΥΤΕΡΟ
Αρ. Φύλλου 2545
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2545/27.06.2019
Αξιολογείται μέσα από διαδικασίες εσωτερικής ή/και
εξωτερικής αξιολόγησης, σύμφωνα με τις ισχύουσες διατάξεις και με ιδιαίτερη έμφαση στην υψηλή ποιότητα
του έργου επιμόρφωσης και εν γένει του έργου δια βίου
μάθησης.
Άρθρο 2
Οργάνωση και λειτουργία - όργανα διοίκησης αρμοδιότητες
Το οργανωτικό σχήμα του Κ.Ε.ΔΙ.ΒΙ.Μ. του Χαροκοπείου Πανεπιστημίου καθορίζεται από δύο βασικούς
άξονες.
1. τα προβλεπόμενα από το υφιστάμενο θεσμικό πλαίσιο, και
2. τις ανάγκες ανάπτυξης του Κέντρου ως ακαδημαϊκή
δομή του Χαροκοπείου Πανεπιστημίου.
Κάθε δράση του Πανεπιστημίου και των μελών του,
η οποία αφορά στην επιμόρφωση, στη συνεχιζόμενη
εκπαίδευση και κατάρτιση και εν γένει στη Δια Βίου Μάθηση θα πραγματοποιείται υποχρεωτικά μέσω του Κ.Ε.ΔΙ.
ΒΙ.Μ. του Χαροκοπείου Πανεπιστημίου και θα διέπεται
από τους κανόνες που θέτει το Συμβούλιο του Κ.Ε.ΔΙ.
ΒΙ.Μ. και η Σύγκλητος.
Το Κ.Ε.ΔΙ.ΒΙ.Μ. μπορεί να οργανώνει και να παρέχει
προγράμματα σπουδών διά βίου μάθησης, τα οποία
οδηγούν στην απονομή αντίστοιχων πιστοποιητικών
μη τυπικής εκπαίδευσης σύμφωνα με την κείμενη νομοθεσία. Το Κ.Ε.ΔΙ.ΒΙ.Μ. διαθέτει λογότυπο και σφραγίδα,
τα οποία καθορίζονται με απόφαση του Συμβουλίου του
Κέντρου και εγκρίνονται από τη Σύγκλητο. Όργανα του
Κ.Ε.ΔΙ.ΒΙ.Μ. και οι αρμοδιότητες αυτών καθορίζονται στον
ν. 4485/2017 όπως εκάστοτε ισχύει.
Άρθρο 3
Υλοποίηση εκπαιδευτικών ή
επιμορφωτικών προγραμμάτων
Το Κ.Ε.ΔΙ.ΒΙ.Μ. αποτελεί μονάδα του Χαροκοπείου Πανεπιστημίου που εξασφαλίζει το συντονισμό και τη διε-
πιστημονική συνεργασία στην ανάπτυξη προγραμμάτων
επιμόρφωσης, συνεχιζόμενης εκπαίδευσης, κατάρτισης
και εν γένει διά βίου μάθησης.
Τα εκπαιδευτικά ή επιμορφωτικά προγράμματα μπορεί να υλοποιούνται και σε συνεργασία με Α.Ε.Ι. ή ερευ-
νητικά κέντρα της ημεδαπής, καθώς και αναγνωρισμένα
ως ομοταγή Ιδρύματα της αλλοδαπής, με απόφαση του
Πρυτανικού Συμβουλίου, ύστερα από εισήγηση του Συμβουλίου του Κέντρου. Αρμόδιος/α για το σχεδιασμό, την
οργάνωση και την υλοποίηση κάθε έργου και προγράμματος επιμόρφωσης, κατάρτισης, συνεχιζόμενης εκπαί-
δευσης και εν γένει δια βίου μάθησης είναι ο/η οικείος/α
Επιστημονικά Υπεύθυνος/η (ΕΥ) κάθε έργου.
Το Κ.Ε.ΔΙ.ΒΙ.Μ. μπορεί να οργανώνει τα προγράμματα
δια βίου μάθησης και με μεθόδους εξ αποστάσεως εκπαίδευσης, λαμβάνοντας υπόψη και τις ανάγκες ατόμων
με αναπηρία ή/και ειδικές εκπαιδευτικές ανάγκες.
Το Κ.Ε.ΔΙ.ΒΙ.Μ. τηρεί Μητρώο Εκπαιδευτών/τριών με
απόφαση του Συμβουλίου του, για το οποίο υπεύθυνος/η
είναι ο/η Διευθυντής/ντρια Επιμόρφωσης και Διά Βίου
Μάθησης του Κέντρου, καθώς και αρχείο εκπαιδευομένων ανδρών και γυναικών.
Άρθρο 4
Προσωπικό
Το προσωπικό του Κ.Ε.ΔΙ.ΒΙ.Μ. μπορεί να είναι μέλη
Ειδικού Εκπαιδευτικού Προσωπικού (Ε.Ε.Π.), μέλη Εργαστηριακού Διδακτικού Προσωπικού (Ε.ΔΙ.Π.), μέλη
Ειδικού Τεχνικού Εργαστηριακού Προσωπικού (Ε.Τ.Ε.Π.),
υπάλληλοι του Χαροκοπείου Πανεπιστημίου ή εξωτερικοί/ες συνεργάτες/τιδες και στελέχη με κατάλληλη
εμπειρία, αλλά και εξειδικευμένη θεωρητική γνώση.
Οι αναθέσεις γίνονται από το αρμόδιο όργανο του Χαροκοπείου Πανεπιστημίου.
Ο/Η Διευθυντής/ντρια Επιμόρφωσης και Δια Βίου Μάθησης του Κέντρου ορίζεται με Πράξη Πρύτανη μετά από
απόφαση της Συγκλήτου και πρόταση του Συμβουλίου
και μπορεί να είναι Καθηγητής/τρια του Ιδρύματος, μέλος
του Ειδικού Εκπαιδευτικού Προσωπικού (Ε.Ε.Π.), μέλος
του Εργαστηριακού Διδακτικού Προσωπικού (Ε.ΔΙ.Π.)
ή εξωτερικός/ή συνεργάτης/τιδα.
Άρθρο 5
Κανόνες οικονομικής διαχείρισης
και πόροι λειτουργίας του Κ.Ε.ΔΙ.ΒΙ.Μ.
Η οικονομική διαχείριση των προγραμμάτων Επιμόρφωσης και Διά Βίου Μάθησης (ΕΔΒΜ) ανατίθεται στην
Επιτροπή Ειδικού Λογαριασμού Κονδυλίων και Έρευνας
(Ε.Λ.Κ.Ε.) του Χαροκοπείου Πανεπιστημίου. Οι δραστηριότητες του Κ.Ε.ΔΙ.ΒΙ.Μ. πραγματοποιούνται με τη μορφή
ερευνητικών έργων του Ε.Λ.Κ.Ε.
α. Πόροι
i) Χρηματοδοτήσεις από επιχειρησιακά ή άλλα προγράμματα που συγχρηματοδοτούνται από την Ευρω-
παϊκή Ένωση.
ii) Χρηματοδοτήσεις από φορείς του δημοσίου ή ιδιωτικού τομέα και από την Ευρωπαϊκή Ένωση και άλλους
διεθνείς οργανισμούς, καθώς και δωρεές και χορηγίες
προς το Κ.Ε.ΔΙ.ΒΙ.Μ.
iii) Έσοδα από εκπαιδευόμενους, σε περίπτωση που
το πρόγραμμα δεν χρηματοδοτείται σύμφωνα με τις
περιπτώσεις α' και β'.
iv) Έσοδα από την ανάπτυξη, παραγωγή και αξιοποίηση εκπαιδευτικού και άλλου υλικού, από την εκπόνη-
ση μελετών, από την παροχή υπηρεσιών και από την
εκτέλεση επιμορφωτικών έργων που αφορούν στη δια
βίου μάθηση.
v) Ύστερα από απόφαση της Συγκλήτου, μπορεί να
διατίθενται πόροι του Ε.Λ.Κ.Ε. και πρόσοδοι από περιουσιακά στοιχεία του Ιδρύματος για την ανάπτυξη του
Κ.Ε.ΔΙ.ΒΙ.Μ.
β. Δαπάνες
Οι δαπάνες προγραμμάτων ΕΔΒΜ είναι άμεσες και
έμμεσες. Οι άμεσες δαπάνες περιλαμβάνουν αμοιβές
επιστημονικά υπεύθυνων, εκπαιδευτών/τριών, και αξιολογητών/τριών, διοικητικού και κάθε άλλου υποστηρικτι-
κού προσωπικού, καθώς και δαπάνες για μετακινήσεις,
αγορά αναλώσιμων κ.λπ. Στην κατηγορία αυτή μπορούν
να περιλαμβάνονται δαπάνες χρήσης εξοπλισμού, χρήσης εργαστηρίων ή ειδικά εξοπλισμένων αιθουσών,
καθώς και δαπάνες καθαριότητας και φύλαξης όταν τα
επιμορφωτικά προγράμματα πραγματοποιούνται εκτός
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2545/27.06.2019
εργάσιμων ημερών. Οι αμοιβές του προσωπικού προσδιορίζονται στην πρόταση υλοποίησης του προγράμμα-
τος και συνάδουν με την εκάστοτε ισχύουσα νομοθεσία.
Οι έμμεσες δαπάνες περιλαμβάνουν:
i) παρακράτηση υπέρ Ε.Λ.Κ.Ε., ύψους 10% ανά πρόγραμμα ΕΔΒΜ, η οποία καλύπτει το κόστος οικονομικής
διαχείρισης του προγράμματος,
ii) παρακράτηση υπέρ Κ.Ε.ΔΙ.ΒΙ.Μ., ύψους 15% ανά
πρόγραμμα ΕΔΒΜ, η οποία καλύπτει οριζόντιες δράσεις (π.χ. έξοδα λειτουργίας του Κ.Ε.ΔΙ.ΒΙ.Μ. επιπλέον των
υποχρεωτικών για κάθε πρόγραμμα, χρηματοδότηση
προγραμμάτων ΕΔΒΜ, δαπάνες δημοσιότητας, χορήγηση υποτροφιών, επέκταση υποδομών του Κέντρου,
τεχνολογική υποστήριξη κ.λπ.). Τα παραπάνω ποσοστά
παρακράτησης δύνανται να τροποποιούνται με απόφαση της Συγκλήτου.
Άρθρο 6
Σπουδές στα προγράμματα του Κ.Ε.ΔΙ.ΒΙ.Μ.
α. Όροι συμμετοχής
Δεν υφίσταται κανένας περιορισμός φύλου, φυλής,
εθνικότητας, θρησκεύματος ή άλλη διάκριση στη συμμετοχή στα προγράμματα ΕΔΒΜ. Η συμμετοχή των εκ-
παιδευόμενων ανδρών και γυναικών προϋποθέτει την
πλήρη εκ μέρους τους κατανόηση και αποδοχή του
Κανονισμού Σπουδών και του Οδηγού Σπουδών του
εκάστοτε προγράμματος.
Το Κ.Ε.ΔΙ.ΒΙ.Μ. του Χαροκοπείου Πανεπιστημίου διατηρεί το δικαίωμα να αναπροσαρμόζει το χρονοδιάγραμμα
των μαθημάτων, καθώς και να αναβάλλει ή να ακυρώνει
τη διάθεση προγραμμάτων ΕΔΒΜ ενημερώνοντας τους/
τις εγγεγραμμένους/ες.
Όλα τα θέματα εκπαίδευσης ρυθμίζονται από τον Κανονισμό Σπουδών του Κ.Ε.ΔΙ.ΒΙ.Μ. και τον Οδηγό Σπου-
δών του κάθε προγράμματος. Ο Κανονισμός Σπουδών
καταρτίζεται προετοιμάζεται από το Συμβούλιο Κ.Ε.ΔΙ.
ΒΙ.Μ. και εγκρίνεται από τη Σύγκλητο. Ο Οδηγός Σπουδών κάθε προγράμματος ΕΔΒΜ συντάσσεται από τον/
την ΕΥ του προγράμματος και εγκρίνεται από το Συμβούλιο του Κ.Ε.ΔΙ.ΒΙ.Μ.
Όλα τα μαθήματα είναι πλήρως ενταγμένα στο σύστημα πιστωτικών μονάδων ECVET (European Credit
system for Vocational Education & Training), των οποίων
ο υπολογισμός δηλώνεται με σαφήνεια και αναλυτικά για
καθένα από τα μαθήματα στον Οδηγό Σπουδών.
Είναι δυνατή η χρήση Τεχνολογιών Πληροφορίας και
Επικοινωνιών για την εκπαίδευση από απόσταση, με
αντίστοιχο υπολογισμό των μονάδων ECVET.
Εφόσον τα προσφερόμενα προγράμματα ΕΔΒΜ είναι
εξ αποστάσεως, η συμμετοχή των εκπαιδευόμενων σ'
αυτά λαμβάνει χώρα μέσω των αντίστοιχων υποδομών
του Κ.Ε.ΔΙ.ΒΙ.Μ.
Σε περιπτώσεις προγραμμάτων που προβλέπουν φυσική παρουσία των εκπαιδευομένων, το όριο απουσιών
δεν μπορεί να υπερβαίνει το 20% των προβλεπόμενων
ωρών φυσικής παρουσίας για τη χορήγηση του προβλεπόμενου πιστοποιητικού.
Τα προγράμματα θα υλοποιούνται εφόσον έχει διασφαλιστεί ο απαιτούμενος αριθμός εκπαιδευόμενων,
όπως ορίζει ο Οδηγός Σπουδών του αντίστοιχου προγράμματος. Σε περίπτωση μη υλοποίησης ενός προγράμ-
ματος ΕΔΒΜ προβλέπεται πλήρης επιστροφή ή πίστωση
διδάκτρων που έχουν τυχόν καταβληθεί προκαταβολικά.
Εφόσον υφίστανται οικονομικής φύσεως εκκρεμότητες, το Κ.Ε.ΔΙ.ΒΙ.Μ. διατηρεί το δικαίωμα να αναστέλλει
προσωρινά ή/και να αφαιρεί την ιδιότητα του/της εκπαιδευόμενου/ης και τα συναφή με αυτή δικαιώματα.
β. Ρύθμιση των σχέσεων του Κ.Ε.ΔΙ.ΒΙ.Μ. με το Χαροκόπειο Πανεπιστήμιο
- Το Συμβούλιο του Κ.Ε.ΔΙ.ΒΙ.Μ. ελέγχει κάθε πρόγραμμα ΕΔΒΜ ή δράση που υλοποιείται στο πλαίσιο λειτουρ-
γίας του ως προς την ακρίβεια της τήρησης των προγραμμάτων, την ταυτοπροσωπία των συμμετεχόντων
και την τήρηση των κανονισμών.
- Το Συμβούλιο του Κ.Ε.ΔΙ.ΒΙ.Μ. δύναται να εισηγείται
προς τη Σύγκλητο την άσκηση διαχειριστικού ελέγχου
σε δράση που υλοποιείται στο πλαίσιο του Κ.Ε.ΔΙ.ΒΙ.Μ.
στο Χαροκόπειο Πανεπιστήμιο.
- Για τη διάθεση των χώρων γραμματειακής υποστήριξης του Κέντρου, των αιθουσών και του εξοπλισμού
που εντάσσονται στο κοινό σύστημα διαχείρισης αποφασίζει ο/η Πρύτανης του Χαροκοπείου Πανεπιστημίου.
Για τη διάθεση αιθουσών διδασκαλίας που δεν εντάσσονται στο κοινό σύστημα διαχείρισης, καθώς και των
εργαστηρίων και του λοιπού εξοπλισμού, αποφασίζει η
εκπαιδευτική ή διοικητική μονάδα στην οποία ανήκει ο
χώρος ή ο εξοπλισμός. Η άρνηση παραχώρησης χώρου ή
εξοπλισμού πρέπει να είναι τεκμηριωμένη και υπόκειται
στον έλεγχο της Συγκλήτου.
γ. Κυρώσεις
Σε περίπτωση που το Συμβούλιο του Κ.Ε.ΔΙ.ΒΙ.Μ. διαπιστώσει τη μη τήρηση των όρων υλοποίησης της
δράσης είτε προς το Χαροκόπειο Πανεπιστήμιο είτε
προς τρίτους, ή κάποια άλλη ενέργεια ή παράληψη εκ
μέρους του/της ΕΥ που δημιουργεί σοβαρά προβλήματα
στην υλοποίηση ενός προγράμματος, σύμφωνα με την
εγκεκριμένη πρόταση και τον κανονισμό λειτουργίας,
δύναται να εισηγηθεί στη Σύγκλητο:
- Τη διακοπή της λειτουργίας του προγράμματος.
- Τον αποκλεισμό του/της ΕΥ από τη συμμετοχή σε
προγράμματα ΕΔΒΜ ή άλλες δραστηριότητες του
Κ.Ε.ΔΙ.ΒΙ.Μ., μέχρι δύο έτη.
Τις κυρώσεις επιβάλλει η Σύγκλητος του Χαροκοπείου
Πανεπιστημίου.
Άρθρο 7
Διαδικασία έγκρισης προγραμμάτων
α. Αυτοχρηματοδοτούμενα προγράμματα ή χρηματοδοτούμενα από ιδιωτικούς φορείς
Κάθε πρόγραμμα ΕΔΒΜ αξιολογείται ως προς τη σκοπιμότητα και την εκπαιδευτική του επάρκεια. Η διαδικασία
έγκρισης ακολουθεί τα εξής στάδια:
1. Αίτηση προέγκρισης υποβολής πρότασης υλοποίησης προγράμματος από τον/την ΕΥ προς τη Συνέλευση
του Τμήματος του, όσον αφορά στη συνάφεια του προγράμματος με τα γνωστικά αντικείμενα που θεραπεύει
το Τμήμα και τη συμβατότητα του με τους στόχους ανάπτυξης του Τμήματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2545/27.06.2019
2. Αίτηση-πρόταση υλοποίησης προγράμματος από
τον/την ΕΥ προς το Συμβούλιο του Κ.Ε.ΔΙ.ΒΙ.Μ., η οποία
περιλαμβάνει το σχέδιο σπουδών, τις οργανωτικές λεπτομέρειες, τον προϋπολογισμό του εκπαιδευτικού προ-
γράμματος και το ύψος των τελών και συνοδεύεται από
την προέγκριση του Τμήματος
3. Αξιολόγηση της υποβληθείσας πρότασης από το
Συμβούλιο του Κ.Ε.ΔΙ.ΒΙ.Μ., η οποία δύναται να υποβοηθείται και από ειδικούς επιστήμονες και σχετική απόφα-
ση την οποία εισηγείται προς το Πρυτανικό Συμβούλιο.
Κατά τη φάση αυτή το Συμβούλιο του Κ.Ε.ΔΙ.ΒΙ.Μ. δύναται να ζητήσει τροποποιήσεις του αιτούντος προγράμ-
ματος από τον/την ΕΥ.
4. Έγκριση ή απόρριψη της απόφασης του Συμβουλίου του Κ.Ε.ΔΙ.ΒΙ.Μ. από το Πρυτανικό Συμβούλιο του
Χαροκοπείου Πανεπιστημίου. Η απόφαση θεωρείται ότι
έχει εγκριθεί μετά από άπρακτη πάροδο δέκα (10) εργάσιμων ημερών.
5. Μετά την τελική έγκριση του προγράμματος και πριν
την έναρξη λειτουργίας του απαιτείται υποβολή λεπτομερούς φακέλου του προγράμματος προς το Συμβούλιο
του Κ.Ε.ΔΙ.ΒΙ.Μ. βάσει του οποίου θα γίνεται η παρακολούθηση της υλοποίησης του. Ο φάκελος θα πρέπει να
περιέχει:
• τον αναλυτικό Οδηγό Σπουδών του προγράμματος,
ο οποίος περιλαμβάνει λεπτομερείς πληροφορίες για
τη δομή του προγράμματος, το χρονοδιάγραμμα και
τη μεθοδολογία υλοποίησης του, τον κατάλογο διδασκόντων/διδασκουσών και τον χώρο διεξαγωγής, τον
τρόπο επιλογής/εγγραφής στο πρόγραμμα, τα δίδακτρα, την κατανομή/αξιοποίηση των πόρων του προ-
γράμματος κ.ά.,
• σχέδια των Πιστοποιητικού Επιμόρφωσης, Παραρτήματος Πιστοποιητικού Επιμόρφωσης και Βεβαίωσης
Παρακολούθησης που θα χορηγηθούν, σύμφωνα με τον
τύπο των πιστοποιητικών που έχει καθορίσει το Συμβούλιο του Κέντρου.
• λοιπό συνοδευτικό υλικό που κρίνεται απαραίτητο
από τον/την ΕΥ του προγράμματος.
6. Υπογραφή σύμβασης μεταξύ του Ε.Λ.Κ.Ε. του Χαροκοπείου Πανεπιστημίου, του/της Προέδρου του
Κ.Ε.ΔΙ.ΒΙ.Μ. και του/της ΕΥ του προγράμματος, όπου
αναφέρονται λεπτομερώς οι υποχρεώσεις κάθε μέρους.
Ο φάκελος του προγράμματος αποτελεί τμήμα της σύμβασης.
β. Χρηματοδοτούμενα προγράμματα του ευρύτερου
δημόσιου τομέα ή μη κερδοσκοπικών φορέων
Η πρόταση προς τον φορέα χρηματοδότησης αξιολογείται και εγκρίνεται, πριν από την υποβολή της, από το
Συμβούλιο του Κ.Ε.ΔΙ.ΒΙ.Μ. ως προς:
- τη δυνατότητα του Χαροκοπείου Πανεπιστημίου να
ανταποκριθεί στις απαιτήσεις της προτεινόμενης δράσης.
- την οικονομική κάλυψη για τη χρήση των διατιθέμενων από το Χαροκόπειο Πανεπιστήμιο πόρων.
- τη συμφωνία της με τις αρχές που διέπουν τη λειτουργία του Κ.Ε.ΔΙ.ΒΙ.Μ στο Χαροκόπειο Πανεπιστήμιο.
Άρθρο 8
Πιστοποίηση σπουδών
Το Κ.Ε.ΔΙ.ΒΙ.Μ. στο πλαίσιο του ευρωπαϊκού σχεδιασμού για συνεργασία στον τομέα της Εκπαίδευσης και
της Κατάρτισης 2010-20201 εφαρμόζει το Ευρωπαϊκό
Σύστημα Μεταφοράς Πιστωτικών Μονάδων στην Επαγγελματική Εκπαίδευση και Κατάρτιση, ECVET (European
Credit System for Vocational Education & Training), το
οποίο εισήχθη με την Ευρωπαϊκή Σύσταση 2009-C155/
1-1022. Πρόκειται για ένα τεχνικό πλαίσιο αναγνώρισης,
συγκέντρωσης και μεταφοράς πιστωτικών μονάδων μεταξύ προγραμμάτων που αφορούν στην επαγγελματική
εκπαίδευση και κατάρτιση ενηλίκων και τα οποία υλοποιούνται σε διαφορετικά Εκπαιδευτικά Κέντρα. Ειδικότερα,
με τη βοήθεια των ECVET μπορούν να αποτυπωθούν
και να πιστοποιηθούν τα μαθησιακά αποτελέσματα που
απέκτησε ένας/μία εκπαιδευόμενος/η στον τομέα της
επαγγελματικής του εκπαίδευσης και κατάρτισης, πέρα
από τα όρια του τυπικού συστήματος, σε επίπεδο γνώσεων, δεξιοτήτων και ικανοτήτων (στοιχεία που αποτελούν
τις βασικές ψηφίδες σύνθεσης των ECVET). Γενικότερα,
το σύστημα πιστοποίησης μέσω πιστωτικών μονάδων
ECVET επιτρέπει την τεκμηρίωση, την επαλήθευση και
την αναγνώριση των μαθησιακών αποτελεσμάτων που
επιτεύχθηκαν από τον/την εκπαιδευόμενο/η μετά την
ολοκλήρωση της συμμετοχής και παρακολούθησης ενός
προγράμματος ΕΔΒΜ.
Μετά την επιτυχή ολοκλήρωση της συμμετοχής του/
της κάθε εκπαιδευόμενου/ης σε ένα πρόγραμμα ΕΔΒΜ,
το Χαροκόπειο Πανεπιστήμιο, ακολουθώντας το Ευρωπαϊκό Πλαίσιο Πιστοποίησης της Δια Βίου Μάθησης,
απονέμει Πιστοποιητικό Επιμόρφωσης καθώς επίσης και
Παράρτημα Πιστοποιητικού Επιμόρφωσης, στο οποίο
αναγράφονται αναλυτικά, μεταξύ άλλων, οι διδακτικές
ενότητες στις οποίες συμμετείχε επιτυχώς ο/η εκπαιδευόμενος/η, οι ώρες επιμόρφωσης του/της, καθώς και οι
Πιστωτικές Μονάδες ECVET που συγκέντρωσε μετά την
επιτυχή ολοκλήρωση της συμμετοχής του/της στο πρόγραμμα ΕΔΒΜ.
Το Πιστοποιητικό Επιμόρφωσης και το Παράρτημα
Πιστοποιητικού Επιμόρφωσης υπογράφονται από τον/
την Πρόεδρο του Κ.Ε.ΔΙ.ΒΙ.Μ. και τον/την Επιστημονικά
Υπεύθυνο/η του Προγράμματος Εκπαίδευσης και φέρουν το λογότυπο και τη σφραγίδα του Κέντρου. Σε κάθε
περίπτωση δύναται να παρασχεθεί σχετική βεβαίωση
παρακολούθησης. Το Συμβούλιο του Κέντρου είναι αρμόδιο για την πολιτική που εφαρμόζεται σχετικά με τις
περιπτώσεις για τις οποίες υφίσταται η δυνατότητα, από
αρμόδιους εθνικούς ή διεθνείς φορείς, πιστοποίησης των
προσόντων για όσους ολοκλήρωσαν επιτυχώς συγκεκριμένα εκπαιδευτικά προγράμματα. Επίσης, οποιαδήποτε
αίτηση προς οργανισμό πιστοποίησης γίνεται διά μέσου
του Κέντρου και έπειτα από έγκριση σχετικών αιτημάτων
των Επιστημονικών Υπευθύνων από το Συμβούλιο.
1 Official Journal of the European Union 28-05-2009 (CI 19/2-10).
2 Official Journal of the European Union 8-7-2009 (C155/1-10).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2545/27.06.2019
Άρθρο 9
Τεχνολογική υποστήριξη του Κ.Ε.ΔΙ.ΒΙ.Μ.
Το Κ.Ε.ΔΙ.ΒΙ.Μ. συνεργάζεται με τα υπόλοιπα Κέντρα
του Χαροκοπείου Πανεπιστημίου, όπως το Κέντρο Πληροφορικής και Δικτύων, προκειμένου να προσφέρει μια
σειρά από υποστηρικτικές υπηρεσίες, όπως:
- Προώθηση και υποστήριξη της λειτουργίας των
προγραμμάτων ΕΔΒΜ και της δημοσιότητας τους. Για
τον λόγο αυτό, με μέριμνα του Κέντρου, συντηρείται
κεντρικός δικτυακός τόπος (website) όπου περιέχονται
πληροφορίες για τα προγράμματα ΕΔΒΜ του Χαροκοπείου Πανεπιστημίου, σύνδεσμοι για τις αντίστοιχες ιστο-
σελίδες των προγραμμάτων, κανονισμοί λειτουργίας,
συνδέσεις με κοινωνικά δίκτυα, οδηγίες προς τους/τις
χρήστες/χρήστριες, ανακοινώσεις, νέα κ.λπ.
- Ενίσχυση του εκπαιδευτικού σχεδιασμού που βασίζεται στην ανοικτή και εξ αποστάσεως ηλεκτρονική μάθη-
ση και υποστήριξη της διδασκαλίας μέσω πλατφόρμας
σύγχρονης ή/και ασύγχρονης τηλεκπαίδευσης. Η τεχνογνωσία και οι απαραίτητες πληροφοριακές υποδομές
για την επιτυχή υποστήριξη ενός προγράμματος ΕΔΒΜ,
όπως και η τεχνική υποστήριξη των εκπαιδευομένων,
δύνανται να παρέχονται μετά από αίτημα του/της ΕΥ.
Διαχείριση προγραμμάτων σπουδών ΕΔΒΜ με λειτουργίες όπως ηλεκτρονικές αιτήσεις, εφαρμογή εκπαι-
δευομένων, εγγραφή εκπαιδευομένων, αρχειοθέτηση
τίτλων που απονέμονται σε εκπαιδευόμενους/ες για
διατήρηση ιστορικού κ.λπ.
- Δημιουργία και φιλοξενία ιστοσελίδας και εικονικής
τάξης για κάθε πρόγραμμα ΕΔΒΜ.
Άρθρο 10
Αξιολόγηση Κ.Ε.ΔΙ.ΒΙ.Μ. και προγραμμάτων
Όλα τα προγράμματα ΕΔΒΜ που υλοποιούνται από το
Κ.Ε.ΔΙ.ΒΙ.Μ. αξιολογούνται συστηματικά με διαδικασία
που ορίζεται με απόφαση του Συμβουλίου του. Με τη
διαδικασία αυτή αξιολογούνται:
- Το εκπαιδευτικό πρόγραμμα, στο σύνολο του ως προς
την πληρότητα και την καταλληλότητα του, καθώς και
τον βαθμό ανταπόκρισης του στις προσδοκίες των εκπαιδευομένων.
- Οι επιμέρους εκπαιδευτικές ενότητες ως προς την
ποιότητα τους και τον βαθμό συσχέτισης τους με το αντικείμενο του προγράμματος.
- Οι εκπαιδευτές/τριες, από άποψη συνέπειας, προετοιμασίας, διδακτικής ικανότητας, βαθμού αξιοποίησης
των εποπτικών μέσων διδασκαλίας.
- Ο/Η ΕΥ, σε σχέση με τον αποτελεσματικό συντονισμό
και την ομαλή υλοποίηση του προγράμματος.
- Το εκπαιδευτικό υλικό, ως προς το περιεχόμενο, τη
δομή και τη μορφή του.
- Η καταλληλότητα των χώρων και των υποδομών.
- Ο εργαστηριακός εξοπλισμός και τα εποπτικά μέσα.
- Η γραμματειακή υποστήριξη του μαθήματος και η
αποτελεσματικότητα της διαχείρισης διαδικαστικών/
γραμματειακών θεμάτων.
Στο τέλος κάθε ακαδημαϊκού έτους το Συμβούλιο συντάσσει απολογισμό δραστηριοτήτων του
Κ.Ε.ΔΙ.ΒΙ.Μ., τον οποίο κοινοποιεί αμελλητί στη Σύγκλητο,
στη ΜΟ.ΔΙ.Π. και στο Υπουργείο Παιδείας, Έρευνας και
θρησκευμάτων.
Το Κ.Ε.ΔΙ.ΒΙ.Μ. υπόκειται ανά διετία, σε διαδικασίες
εσωτερικής αξιολόγησης διασφάλισης της ποιότητας
που καθορίζονται σύμφωνα με την παρ. 3 του άρθρου
14 του ν. 4009/2011.
Η εξωτερική αξιολόγηση και η πιστοποίηση της ποιότητας των εκπαιδευτικών ή επιμορφωτικών προγραμ-
μάτων του Κ.Ε.ΔΙ.ΒΙ.Μ., πραγματοποιείται από την Α.ΔΙ.Π.
σύμφωνα με την υποπερίπτωση ββ' της περίπτωσης α'
της παρ. 1 του άρθρου 66 του ν. 4009/2011.
Άρθρο 11
Δίδακτρα
Το Κ.Ε.ΔΙ.ΒΙ.Μ. του Χαροκοπείου Πανεπιστήμιου προσφέρει εκπαιδευτικές υπηρεσίες υψηλής ποιότητας,
καταβάλλοντος παράλληλα κάθε προσπάθεια ώστε, σε
προγράμματα που δεν χρηματοδοτούνται σύμφωνα με
τις περιπτώσεις α' και β'της παρ. 11 του άρθρου 48 του ν.
4485/2017, να διατηρήσει το σχετικό κόστος για τους/τις
εκπαιδευόμενους/ες όσο το δυνατόν χαμηλότερο. Αυτό
αντανακλάται στο ύψος των διδάκτρων, αλλά και στην
ισχύουσα κάθε φορά πολιτική μειωμένων διδάκτρων.
Τα δίδακτρα των προγραμμάτων ΕΔΒΜ καλύπτουν όλα
τα έξοδα εγγραφής, συμμετοχής στις εκπαιδευτικές διαδικασίες και δραστηριότητες, παροχής εκπαιδευτικού
υλικού, αξιολόγησης, απονομής Πιστοποιητικών καθώς
και της συνολικής διοικητικής και τεχνικής υποστήριξης.
Άρθρο 12
Άλλες ρυθμίσεις
Όσα θέματα δεν προβλέπονται στον παρόντα κανονισμό θα ρυθμίζονται με αποφάσεις των αρμοδίων
οργάνων του Κ.Ε.ΔΙ.ΒΙ.Μ. και του Χαροκοπείου Πανεπιστημίου.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 7 Ιουνίου 2019
Η Πρύτανης
ΜΑΡΙΑ ΝΙΚΟΛΑΪΔΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2545/27.06.2019
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα
(ν. 3469/2006/Α΄ 131 και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
r Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
r Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20190202545.pdf | Tokens: 24437]